text: [{"text_idx": "#000000", "text": "Amnesty byrja\u00f0i sum r\u00f8rsla i\u0301 1962 vi\u00f0 at skriva br\u00f8v, og vit skriva enn. Hv\u00f8rt a\u0301r i\u0301 novembur og desmbur skriva fleiri hundra\u00f0 f\u00f8royingar og fleiri millio\u0301nir menniskju kring allan heim br\u00f8v til og fyri fo\u0301lk, sum hava veri\u00f0 fyri o\u0301r\u00e6tti."}, {"text_idx": "#000001", "text": "I\u0301 einum av trimum ma\u0301lum, sum vit skriva br\u00f8v fyri, si\u0301ggja vit i\u0301t\u00f8kiligar broytingar. Tu\u0301sundavi\u0301s av br\u00f8vum hava f\u00f8rt vi\u00f0 s\u00e6r, at fo\u0301lk eru vor\u00f0in leyslatin, hava fingi\u00f0 eina r\u00e6ttvi\u0301sa r\u00e6ttargongd, hava fingi\u00f0 betra\u00f0ar umst\u00f8\u00f0ur."}, {"text_idx": "#000002", "text": "Skriva fyri li\u0301v kann gerast ein partur i\u0301 undirvi\u0301singini. N\u00e6mingarnir kunnu l\u00e6ra um mannar\u00e6ttindi, um felagsskapir, um lond og mentanir."}, {"text_idx": "#000003", "text": "Vit hava fyrireika\u00f0 eitt bo\u00f0 uppa\u0301, hvussu hendan undirvi\u0301singin kann gerast."}, {"text_idx": "#000004", "text": "Sku\u0301laflokkar eru eisini bodnir vi\u00f0 at luttaka i\u0301 Skriva fyri li\u0301v."}, {"text_idx": "#000005", "text": "Skriva fyri li\u0301v kann ver\u00f0a ein partur i\u0301 undirvi\u0301sing i\u0301 mannar\u00e6ttindum ella tit kunnu velja at bara skriva br\u00f8vini. Altjo\u0301\u00f0a mannar\u00e6ttindadagur er 10. Desembur, og ta\u0301 er ju\u0301 gott h\u00f8vi at undirvi\u0301sa n\u00e6mingum i\u0301 teirra r\u00e6ttindum, og hvussu tey sja\u0301lvi kunnu ver\u00f0a vi\u00f0 i\u0301 stri\u0301\u00f0num fyri r\u00e6ttindum hja\u0301 \u00f8\u00f0rum menniskjum."}, {"text_idx": "#000006", "text": "At skriva br\u00f8v er ein i\u0301t\u00f8kiligur ma\u0301ti at hja\u0301lpa uppa\u0301, og okkara royndir siga okkum, at n\u00e6mingar gle\u00f0ast um at kunnu hja\u0301lpa \u00f8\u00f0rum og gerast ein partur av stri\u0301\u00f0num fyri einum betri heimi."}, {"text_idx": "#000007", "text": "Um tu\u0301 ynskir at kny\u0301ta fra\u0301l\u00e6ru i\u0301 mannar\u00e6ttindum og/ella br\u00e6vaskriving at a\u0301vi\u0301sum l\u00e6rugreinum, hava vit n\u00f8kur hugskot til, hvussu hetta kann gerast."}, {"text_idx": "#000008", "text": "Ma\u0301lini, vit skriva fyri, eru eitt gott grundarlag fyri etiskum og moralskum kjaki um r\u00e6ttindi, a\u0301byrgd og skyldur. N\u00e6mingarnir fa\u0301a styrkt teirra fatan av umheiminum og okkara sambandi vi\u00f0 onnur lond og menniskju."}, {"text_idx": "#000009", "text": "S\u00f8ga og samfelagsfr\u00f8\u00f0i: her kundi veri\u00f0 undirvi\u0301st i\u0301 heimsyvirly\u0301singini hja\u0301 ST og hvussu vit yvirh\u00f8vur fingu yvirly\u0301singina at byrja vi\u00f0. I\u0301 eldru flokkunum kundi eisini veri\u00f0 komi\u00f0 inn a\u0301 ST, um felagsskapir, demokrati og r\u00e6ttarsamfelag og politiskar ideologir. Eisini ber til at koma inn a\u0301 s\u00f8guna og st\u00f8\u00f0una hja\u0301 a\u0301vi\u0301sa landinum."}, {"text_idx": "#000012", "text": "Moses var bert 16 a\u0301ra gamal, ta\u0301 hansara gerandisdagur fekk ein bra\u0301\u00f0an enda. Hann var\u00f0 skuldsettur fyri at stjala tri\u0301ggjar fartelefonir og fekk dey\u00f0arevsing. Umframt hetta hevur hann eisini veri\u00f0 fyri pi\u0301ning i\u0301 var\u00f0haldinum. Alt hetta hendi i\u0301 2005 og sostatt hevur Moses bru\u0301kt 10 a\u0301r av si\u0301num li\u0301vi i\u0301 var\u00f0haldi, og seinastu 8 a\u0301rini i\u0301 einum fongsli so miki\u00f0 langt burtur fra\u0301 si\u0301ni familju, at hann bert hevur s\u00e6\u00f0 tey tv\u00e6r fer\u00f0ir um ma\u0301na\u00f0in. Nu\u0301 ver\u00f0ur hann enduliga leyslatin, men Moses er bert ein av fleiri, sum fa\u0301a sli\u0301ka o\u0301r\u00e6ttvi\u0301sa og o\u0301menniskjasliga vi\u00f0fer\u00f0 i\u0301 Nigeria."}, {"text_idx": "#000013", "text": "1. Amnesty kannar mannar\u00e6ttindabrot kring heimin\n2. N\u00f8kur ma\u0301l ver\u00f0a vald u\u0301t til Skriva fyri li\u0301v\n3. Fo\u0301lk kring allan heim skriva br\u00f8v\n5. Vo\u0301n birtist. Fangar ver\u00f0a leysl\u00e6tnir. Umst\u00f8\u00f0ur ver\u00f0a betra\u00f0ar.\n6. Amnesty f\u00e6r afturmeldingar, sum vi\u0301sa, at br\u00f8vini gera mun"}, {"text_idx": "#000014", "text": "Chow er mannar\u00e6ttindasakf\u00f8rari og aktivistur. Tann 4. juni 2021 eggja\u00f0i Chow fo\u0301lki a\u0301 sosialum mi\u00f0lum til at minnast ho\u0301pdra\u0301pi\u00f0 i\u0301 1989 i\u0301 Kina vi\u00f0 at tendra ljo\u0301s. Sama dag var\u00f0 hon handtikin fyri at hava \u201cly\u0301st fyri ella almannakunngj\u00f8rt eina o\u0301heimila\u00f0a samkomu\u201d. Chow er nu\u0301 fongsla\u00f0 i\u0301 22 ma\u0301na\u00f0ir fyri fri\u00f0arliga at hava minst tey, sum lo\u0301gu eftira\u0301 i\u0301 ti\u0301 r\u00e6\u00f0uliga ho\u0301pdra\u0301pinum. Hon kann ver\u00f0a fongsla\u00f0 uppaftur longur fyri at hava komi\u00f0 almennu trygdini i\u0301 vanda. Men Chow er dj\u00f8rv:"}, {"text_idx": "#000016", "text": "Yren Rotela og Mariana Sepu\u0301lveda"}, {"text_idx": "#000017", "text": "Yren og Mariana vilja liva eitt fr\u00e6lst li\u0301v, men sum tv\u00f8rkyntar kvinnur mugu t\u00e6r stri\u0301\u00f0ast fyri teirra r\u00e6ttindum. Nakrir bo\u0301lkar sleppa ikki at skra\u0301seta seg sum lo\u0301gligar felagsskapir, av ti\u0301 at teir einki veruligt samleikakort hava. Harumframt hendir ta\u00f0 ofta, at myndugleikarnir sy\u0301ta fyri at geva felagsskapum fyri tv\u00f8rkynd loyvi at bru\u0301ka ta\u00f0 almenna ry\u0301mi\u00f0 til mo\u0301tm\u00e6listilt\u00f8k, gongur og virksemi, sum kunnar um LGBTI+-r\u00e6ttindi. Sostatt sleppa tey ikki at bru\u0301ka r\u00e6ttin at mo\u0301tm\u00e6la og r\u00e6ttin at savnast, sum \u00f8ll annars eiga samb\u00e6rt grundlo\u0301gini i\u0301 landinum."}, {"text_idx": "#000018", "text": "Tann 26. mai 2021 rakti ein o\u0301dn \u00f8ki\u00f0, har Shahnewaz Chowdhury by\u0301r. O\u0301gvisligt a\u0301arf\u00f8ri og vindur oy\u00f0il\u00f8gdu fleiri heim. Shahnewaz skriva\u00f0i a\u0301 Facebook, at ve\u00f0urlagsbroytingarnar vo\u0301ru ors\u00f8k til o\u0301dnarve\u00f0ri\u00f0, og sipa\u00f0i i\u0301 sama vi\u00f0fangi til Banshkali-orkuverki\u00f0, sum er t\u00e6tt vi\u00f0."}, {"text_idx": "#000019", "text": "Orkuverki\u00f0 stevndi Shahnewaz og leg\u00f0i hann undir at bera falsti\u0301\u00f0indi. Shahnewaz var\u00f0 handtikin fyri uppslagi\u00f0 a\u0301 Facebook. Hann var\u00f0 afturhildin undir o\u0301menniskjansligum umst\u00f8\u00f0um i\u0301 80 dagar uttan r\u00e6ttargang. Shahnewaz var\u00f0 si\u0301\u00f0ani leyslatin i\u0301mo\u0301ti loysigjaldi, men ver\u00f0ur hann d\u00f8mdur, skal hann i\u0301 fongsul i\u0301 mong a\u0301r."}, {"text_idx": "#000020", "text": "Aleksandra (Sasha) fyllir li\u0301vi\u00f0 vi\u00f0 to\u0301nleiki og list. Tann 31. mars 2021 by\u0301tti hon pri\u0301sskeltini i\u0301 einum matv\u00f8ruhandli i\u0301 Sankta P\u00e6tursborg um vi\u00f0 sma\u0301ar pappi\u0301rslepar. A\u0301 pappi\u0301rslepunum sto\u0301\u00f0, hvussu Russland hev\u00f0i bumba\u00f0 sjo\u0301nleikarasku\u0301lan i\u0301 Mariupol i\u0301 Ukraina, og at fo\u0301lk i\u0301 hundra\u00f0tali vo\u0301ru fly\u0301dd. Ti\u0301\u00f0liga a\u0301 morgni tann 11. apri\u0301l 20022 handto\u0301k l\u00f8greglan Aleksandru. Hon var\u00f0 skuldsett fyri \u201calment at hava bori\u00f0 falsti\u0301\u00f0indi um va\u0301pna\u00f0u herli\u00f0ini hja\u0301 Russiska samveldinum\u201d. Aleksandra hevur veri\u00f0 afturhildin li\u0301ka si\u0301\u00f0an undir r\u00e6\u00f0uligum umst\u00f8\u00f0um."}, {"text_idx": "#000021", "text": "Gjaldstreytir Privatli\u0301vspolitikkur og farspor 3D Secure"}, {"text_idx": "#000022", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u.\nTu\u0301 kann lesa meria um okkara cookies i\u0301 stillingunum her."}, {"text_idx": "#000023", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u."}, {"text_idx": "#000025", "text": "Okkara heimasi\u0301\u00f0a ny\u0301tir cookies fyri at geva t\u00e6r eina betri bru\u0301kara uppliving sum gj\u00f8rligt, sum samstundis er vi\u00f0 til at gera ti\u0301na fer\u00f0 a\u0301 si\u0301\u00f0uni so go\u0301\u00f0a sum m\u00f8guligt. Tu\u0301 kann alti\u0301\u00f0 broyta uppa\u0301 ti\u0301nar stillingar av cookies. Les meira i\u0301 okkara privatli\u0301vspolitiki."}, {"text_idx": "#000026", "text": "Hetta eru ney\u00f0ugar cookies sum gera teir grundleggjandi stillingar a\u0301 heimasi\u0301\u00f0uni, so at allar funkur virka sum t\u00e6r skulu. Ta\u00f0 ber ikki til at fra\u0301velja hesi farspor."}, {"text_idx": "#000028", "text": "Heimasi\u0301\u00f0an bru\u0301kar Google Analytics fyri at innsamla upply\u0301singar um vitjandi."}, {"text_idx": "#000029", "text": "Lat hesa cookies vera aktiva fyri at hja\u0301lpa okkum at gera si\u0301\u00f0una betri."}, {"text_idx": "#000030", "text": "Vinarliga loyv ney\u00f0ugar cookies a\u0301\u00f0renn so vit kunnu goyma ti\u0301nar stillingar!"}, {"text_idx": "#000031", "text": "Si\u0301 meira upply\u0301singar a\u0301 okkara si\u0301\u00f0u um privatli\u0301vspolitikk"}]